
Tlačová správa

Počet verejných obstarávaní na stavebné práce medzimesačne rastie

Bratislava 30. október 2015 – V auguste tohto roka vyhlásili verejní obstarávatelia, obstarávatelia a subjekty, ktorým bola poskytnutá dotácia, najviac zákaziek na stavebné práce od júna 2013. Aj napriek tomu, že počet vyhlásených verejných obstarávaní medzimesačne stúpa, ich objem v prvých ôsmich mesiacoch tohto roka v porovnaní s minulým vzrástol  takmer o desatinu (+9,0 %). Vyplýva to z najnovšej analýzy analytickej spoločnosti CEEC Research vypočítanej na základe údajov poskytnutých Úradom pre verejné obstarávanie ku koncu augusta 2015.

Počet verejných obstarávaní na stavebné práce vyhlásených investormi pozvoľna stúpa. V auguste tohto roka ich bolo vyhlásených celkom 547, to je najviac od júna 2013. „Celková hodnota týchto zákaziek bola 354 miliónov EUR a predstavuje druhý najväčší vyhlásený objem v tomto roku,“ hovorí Jiří Vacek, riaditeľ spoločnosti CEEC Research.
Za január až august tohto roka  vyhlásili verejní obstarávatelia, obstarávatelia a subjekty, ktorým bola poskytnutá dotácia, takmer o desatinu (9,0 %) viac verejných obstarávaní (merané objemom). Stavebné spoločnosti tak súťažili o 1998 zákaziek v celkovej hodnote 1,8 miliardy EUR. „Vývoj verejných obstarávaní je tiež poznať na vývoji cien stavebných prác, tie začínajú pomaly stúpať,“ hovorí Mário Červenka, riaditeľ developerské spoločnosti O. M. C. Invest.
Hodnota a počet vyhlásených verejných obstarávaní v rokoch 2012 až 2015
	Stavebné zákazky
	Hodnota
	Počet

	
	mil. EUR
	medziročná zmena v %
	Počet
	medziročná zmena v %

	2012
	2 498
	
	.
	2 030
	
	.

	2013
	3 941
	(
	+57,7
	3 307
	(
	+62,9

	2014
	2 536
	(
	-35,7
	2 822
	(
	-14,7

	Január až august 2015
	1 785
	(
	+9,0
	1 998
	(
	-0,6

	August 2015
	354
	(
	+158,5
	547
	(
	+112,0


Zdroj: Vestník verejného obstarávania, výpočty CEEC Research

Zo zákaziek vyhlásených v prvých ôsmich mesiacoch tohto roka bola ukončená a konkrétnym stavebným firmám zadaná desatina v celkovej hodnote 186 miliónov EUR (12 % objemu, 23 % celkového počtu). Desatina zákaziek (7 % objemu) bola verejnými obstarávateľmi, obstarávateľmi a subjektami, ktorým bola poskytnutá dotácia, zrušená. 
V januári až auguste 2015 bolo zatiaľ ukončených a stavebným firmám zadaných 1 109 zákaziek, čo je o 6,0 % menej ako v rovnakom období roka 2014. Celková hodnota týchto verejných obstarávaní sa vyšplhala na 1,1 miliardy  EUR a medziročne klesla o 37,0 %. Niektoré verejné obstarávania stále prebiehajú, a tak budú dáta v ďalších mesiacoch ešte aktualizované. 

Najnovšie prognózy vývoja stavebného a projektového trhu nájdete na 
www.ceec.eu

Tel.: +420 777 299 790

CEEC Research je najväčšou analytickou spoločnosťou špecializujúcou sa na stavebníctvo, projektový a developerský sektor, strojárenstvo a oblasť verejných zákaziek v krajinách strednej a východnej Európy. Bola založená v roku 2005 a od tej doby bezplatne poskytuje štúdie o aktuálnom stave a očakávanom vývoji v týchto segmentoch v desiatich krajinách strednej a východnej Európy. Všetky štúdie a analýzy CEEC Research sú založené výhradne na údajoch získaných z pravidelných štruktúrovaných interview s kľúčovými predstaviteľmi vybraných najväčších, stredných a malých spoločností.

CEEC Research navyše k pravidelným a bezplatným analýzam stavebného, projektového, developerského, strojárenského a verejného sektora tiež organizuje úzko zamerané konferencie, ktorých sa zúčastňujú generálni riaditelia najvýznamnejších stavebných, developerských, projektových a strojárenských spoločností, prezidenti zväzov, cechov a komôr z týchto oblastí, aby diskutovali s najvyššími predstaviteľmi štátu vybraných krajín.
	Metodika výpočtu:

· vyhlásené zákazky – vzťahuje sa k dátumu odoslania oznámenia na Úrad pre verejné obstarávanie

· zadané (ukončené) zákazky – vzťahuje sa k skutočnému dátumu zadania zákazky (uvedeného v oznámení)
· do výpočtu neboli zahrnuté oznámenia o koncesiách



